༄༅། ། གང་ལ་བརྟེན་ན་བསླུ་བ་མེད་པའི་སྐྱབས། ། བླ་མ་མཆོག་གསུམ་ཐུགས་
རྗེའི་བདེན་ཚིག་གིས། ། བདག་ཅག་སྨོན་པའི་རེ་འབྲས་མ་ལུས་པ། ། ཐོགས་མེད་
- 400 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཏ༽
ལྷུན་གྱིས་འགྲུབ་པའི་དགེ་ལེགས་སྩོལ། ། བདག་ཅག་རྣམས་ཀྱིས་བསགས་དང་
གསོག་འགྱུར་བའི། ། དུས་གསུམ་དགེ་ཚོགས་མ་ལུས་བསྡོམས་པའི་མཐུས། ། སྲས་
བཅས་རྒྱལ་བའི་དགོངས་བཞེད་ཇི་བཞིན་དུ། ། མཁའ་མཉམ་བསྟན་འགྲོའི་དོན་
ཆེན་འགྲུབ་གྱུར་ཅིག ། ཚེ་འདིའི་ཕ་མས་ཐོག་དྲངས་ཉེ་འབྲེལ་དང་། ། རེ་ལྟོས་
འཆའ་བའི་གསོན་གཤིན་འབྲེལ་ཐོགས་རིགས། ། གཡོག་འཁོར་བཀོལ་སྤྱད་བྱས་
པའི་དུད་འགྲོ་དང་། ། གནོད་འཚེའི་སེམས་འཆང་མི་དང་མི་མིན་སོགས། ། བཟང་
ངན་འབྲེལ་བའི་འགྲོ་ཀུན་འཕྲལ་ཡུན་དུ། ། མི་མཐུན་རྒུད་པས་ནམ་ཡང་མི་བརྫི་
ཞིང་། ། དེ་དག་ཐམས་ཅད་བདག་ཉིད་གཅིག་པུ་ཡིས། ། སྨིན་གྲོལ་ལམ་ལ་མྱུར་དུ་
འགོད་ནུས་ཤོག ། བདག་སོགས་འགྲོ་ཀུན་སྐྱེ་ཞིང་སྐྱེ་བ་རུ། ། མི་ཁོམ་སྐྱོན་བྲལ་དལ་
འབྱོར་རྟེན་འཐོབ་ཅིང་། ། མི་དགེའི་བཤེས་དང་སྡིག་གྲོགས་རིང་སྤངས་ཏེ། །
བསྟན་འགྲོར་ཕན་པ་འབའ་ཞིག་བགྱིད་པར་ཤོག ། འཁྲུལ་བྲལ་བསྟན་དང་མཚན་
ལྡན་དགེ་བའི་བཤེས། ། ཆོས་མཐུན་གྲོགས་དང་ནམ་ཡང་མི་འབྲལ་བར། ། རྣམ་
དག་ཁྲིམས་ལྡན་ཐོས་བསམ་སྒོམ་པ་ཡིས། ། བློ་བཟང་རྒྱལ་བའི་བསྟན་ལ་སློབ་གྱུར་
ཅིག ། དད་བརྩོན་ངེས་འབྱུང་བྱམས་དང་སྙིང་རྗེར་ལྡན། ། བདེན་གཉིས་ཤེས་བྱའི་
གནས་ལ་བློ་གྲོས་རྒྱས། ། ཐབས་ཤེས་ཟུང་འཇུག་ལམ་གྱི་གཙོ་བོ་རྣམས། ། མྱུར་དུ་
རྒྱུད་ལ་སྐྱེ་བའི་སྐལ་ལྡན་ཤོག ། ལྷག་བསམ་སྙིང་སྟོབས་བརྟན་པོའི་དཔུང་བ་ཡིས། །
མདོ་སྔགས་ཟུང་འབྲེལ་ཆོས་ཀྱི་རྒྱལ་མཚན་ཆེ། ། སྲིད་རྩེར་བསྒྲེངས་ལ་འགྲན་པའི་
ཟླ་བྲལ་བ། ། སྙིགས་དུས་འགྲོ་བའི་སྐྱབས་སུ་བདག་གྱུར་ཅིག ། དེ་ལྟར་རང་གཞན་
དོན་ཆེན་སྒྲུབ་པ་ལ། ། ཕྱི་ནང་བར་ཆོད་མཚན་མ་ཀུན་ཞི་ཞིང་། ། མཐུན་རྐྱེན་ཚེ་
བསོད་དཔལ་འབྱོར་ལེགས་ཚོགས་ཀུན། ། ཡར་ངོའི་ཟླ་བ་བཞིན་དུ་འཕེལ་གྱུར་
ཅིག ། ཅེས་པའི་སྨོན་ཚིག་དོན་ཚན་འདི་བཞིན་ཚང་བ་དགོས་ཞེས། ༧ ཁྲི་ཆེན་མཆོག་སྤྲུལ་ཪིན་པོ་
ཚེམཁྱེན་རབ་བསྟན་པའི་རྒྱལ་མཚན་ནས་བསྐུལ་གནང་མཛད་པ་བཞིན། ༧ རོང་པོ་ཆོས་རྗེའི་སྤྲུལ་
མིང་བ་བློ་བཟང་འཕྲིན་ལས་ཀྱིས་བྲིས་པ་ཛ་ཡནྟུ།
- 401 -

སྨོན་ཚིག་དང་སྨོན་ལམ་གྱི་སྐོར།